จ่อล้มบ้านประชารัฐ โครงการที่พหลฯ11
ธนารักษ์เปิดทางล้มบ้านประชารัฐ ซอยพหลฯ 11 หลัง กทม.ให้ลดขนาดโครงการ
20 มิ.ย. 2560

ธนารักษ์เปิดทางล้มบ้านประชารัฐ ซอยพหลฯ 11 หลัง กทม.ให้ลดขนาดโครงการนายพชร อนันตศิลป์ อธิบดีกรมธนารักษ์ เปิดเผยว่า กรุงเทพมหานคร (กทม.) ได้ตอบหนังสือข้อหารือของกรมธนารักษ์เกี่ยวกับการจัดระเบียบการจราจรของโครงการบ้านธนารักษ์ ประชารัฐ ซอยพหลโยธิน 11 ซึ่งกรมธนารักษ์จะต้องนำเรื่องดังกล่าวหารือกับผู้ชนะการประมูลโครงการ ว่าจะปรับแก้ตามที่ กทม.แจ้งมาหรือไม่ เนื่องจากกระทบสาระสำคัญของโครงการ คือ ให้มีการลดขนาดของโครงการลง ซึ่งหากผู้ชนะการประมูลไม่สามารถทำโครงการต่อได้ ก็ขอยกเลิกสัญญากับกรมธนารักษ์ได้"หากผู้ชนะประมูลเดินหน้าต่อไปไม่ได้ ถือว่าไม่ใช่ความผิด ทำไม่ได้ก็ต้องจบ แต่ผู้ชนะต้องเป็นผู้ขอบอกเลิกสัญญาและกรมจะพิจารณาว่ามีเหตุผลให้ควรเลิกหรือไม่" นายพชร กล่าวทั้งการบริหารจราจรของโครงการที่กรมทำหนังสือหารือกับ กทม. จะเป็นคนละส่วนกับการพิจารณารายงานการวิเคราะห์ผลกระทบสิ่งแวดล้อม (อีไอเอ) ที่ต้องใช้เวลาพิจารณา 4 เดือน จึง ไม่สามารถตอบได้ว่าจะผ่านหรือไม่นอกจากนี้ ในสัปดาห์หน้าจะหารือการท่าอากาศยานแห่งประเทศไทย (ทอท.) เรื่องการคิดค่าเช่าที่ราชพัสดุของสนามบินสุวรรณภูมิ โดยจะให้ความเป็นธรรมกับ ทอท. โดยเฉพาะการคิดเช่าในส่วนของพื้นที่ที่ไม่ได้ใช้ในการบิน